পরিতোষ চক্রবর্তী

পরিতোষ চক্রবর্তী (জন্ম: ১৬ ডিসেম্বর ১৯৪৮) বাংলাদেশের একজন রাজনীতিবিদ। তিনি রংপুর-২ আসনের সংসদ সদস্য ছিলেন।

প্রাথমিক জীবন
পরিতোষ চক্রবর্তী ১৬ ডিসেম্বর ১৯৪৮ সালে তৎকালীন পূর্ব পাকিস্তানের রংপুর জেলায় জন্মগ্রহণ করেন। তিনি রংপুর কারমাইকেল কলেজ থেকে ইংরেজি বিভাগে অনার্স শেষ করেন এবং পরে রাজশাহী ইউনিভার্সিটি থেকে ইংরেজি বিভাগে মাস্টার্স সম্পন্ন করেন।

রাজনৈতিক জীবন
পরিতোষ চক্রবর্তী ছাত্র ইউনিয়নের মাধ্যমে রাজনৈতিক জীবন শুরু করেন। ১৯৭০ সালের ডিসেম্বরে, তিনি কারমাইকেল কলেজ ছাত্রসংসদে পল্লি ছাত্রসংসদ প্যানেল থেকে  ভিপি  নির্বাচিত হন । আশির দশকে তিনি বাংলাদেশের কমিউনিস্ট পার্টি রাজনীতিতে যুক্ত হন।

পরবর্তীতে, জাতীয় পার্টিতে যোগ দিয়ে তিনি পঞ্চম জাতীয় সংসদে হুসেইন মুহাম্মদ এরশাদের ছেড়ে দেয়া রংপুর-২ আসনের ১৯৯১ সালের উপনির্বাচনে সংসদ সদস্য নির্বাচিত হন।

১৯৯৫ সালে খালেদা জিয়ার হাতে ফুল দিয়ে বিএনপিতে যোগ দেন। তিনি বাংলাদেশ জাতীয়তাবাদী দল রংপুর জেলা শাখার সিনিয়র সহ-সভাপতি ছিলেন। ২০২৪ সাল থেকে তিনি হিন্দু ধর্মীয় কল্যাণ ট্রাস্টের ট্রাস্টি হিসেবে রংপুর, দিনাজপুর ও জয়পুরহাট জেলায় কর্মরত আছেন ।এছাড়াও বর্তমানে তিনি রংপুর জেলা বিএনপির আহবায়ক কমিটির সদস্য ও ১৯৯৬ সাল থেকে এখন পর্যন্ত, বদরগঞ্জ উপজেলা বিএনপির সভাপতি হিসেবে দায়িত্বরত আছেন ।

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:রংপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:বাংলাদেশের কমিউনিস্ট পার্টির সাবেক রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:রংপুর জেলার ব্যক্তি